पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की इस महामारी में आम आदमी व कोरोना के संक्रमण के बीच हमारी जोधपुर की पुलिस दीवार बन खड़ी है, ताकि हम और आप सुरक्षित रह सकें। दिन रात सड़कों पर ड्यूटी करती है ये पुलिस ताकि हम और आप घरों में सुरक्षित रह सकें, खुद को व अपने परिजनों को संक्रमित होने से बचा सकें।
पुलिस लगातार लोगों को घरों में रहने की अपील कर रही है, कहीं कहीं पर सख्ती भी करती है। ताकि शहर में लगातार कोरोना संक्रमित मरीजों की चेन को तोड़ा जा सके। लेकिन इन सबके बीच सेंकड़ों पुलिस कर्मी भी कोरोना संक्रमित हुए है, पिछली कोरोना की लहर में 370 पुलिस अधिकारी व जवान कोरोना का दंश झेल चुके है, हालांकि सभी रिकवर भी हो गए। लेकिन एकबारगी तो उनकी हालत खराब हो गई थी। बीस दिन कोई तो एक माह तक बिस्तर पर ही रहे।
वहीं दूसरी लहर में फरवरी से अब तक 120 जवान व अधिकारी कोरोना की चपेट में आ चुके हैं। लगातार पुलिस कर्मियों के संक्रमित होने से अब पुलिस महानिदेशक कार्यालय जयपुर की ओर से एक आदेश जारी करते हुए जोधपुर रेंज व कमिश्नरेट में पुलिस के अधिकारियों को ही नोडल अधिकारी नियुक्त किया गया है। ताकि जो पुलिस कर्मी संक्रमित हो उनके लिए अस्पतालों में बेड, अॉक्सीजन व अगर वैंटीलेटर जैसे हालात भी हो तो वो संबंधित पुलिस जवान की मदद कर सकें। संबंधित पुलिस जवान के संक्रमित होते ही उसे अस्पताल में बैड से लेकर अॉक्सीजन व दवा का माकुल इंतजाम कर सकें। समय समय पर उनकी निगरानी हो। इसके लिए नोडल अधिकारियों को ये जिम्मेदारियां दी गई है।
अस्पतालों में हालात विकट तो लाइन में बनाया 24 बेड का क्वारेंटाइन सेंटर
कोरोना संक्रमित मरीजों की संख्या में लगातार बढ़ोतरी को देखते हुए पुलिस लाइन में भी बुधवार को 24 बेड का क्वारेंटाइन सेंटर बना दिया है ताकि कम गंभीर संक्रमित पुलिस के जवानों को परिवार से अलग क्वारेंटाइन किया जा सके। पुलिस कमिश्नर जोस मोहन ने बताया कि पुलिस के कई ऐसे जवान हैं जिन्होंने कोरोना के बढ़ते संक्रमण को लेकर अपने परिवार को गांव भेज दिया था। पुलिस के कई जवान दूसरे जिले से भी हैं। एेसे में अगर अकेले रहते हुए संक्रमित हो जाते हैं तो उनकी देखभाल के लिए क्वारेंटाइन होने का इंतजाम किया है। यहां समय-समय पर उनके खाने व पानी सहित दवा जैसी अन्य जरूरी सुविधाओं को पूूरा किया जाएगा। कई बार अकेले रहते संक्रमित मरीज कुछ डिप्रेशन के भी शिकार हो जाते हैं, एेसे में कई पुलिस जवान जब एक साथ क्वारेंटाइन होंगे तो डिप्रेशन नहीं के बराबर होगा।
जोधपुर रेंज में इनको बनाया नोडल अधिकारी
जोधपुर रेंज में नोडल अधिकारियों के टीम प्रभारी के रूप में अतिरिक्त पुलिस अधीक्षक (ग्रामीण) सुनील के पंवार को वहीं टीम में उप अधीक्षक रविंद्र प्रताप सिंह (रिजर्व रेंज कार्यालय), पाली कोतवाली पुलिस निरीक्षक गौतम जैन व बाड़मेर कोतवाली पुलिस निरीक्षक प्रेमप्रकाश को शामिल किया गया है।
जोधपुर कमिश्नरेट में इनको दी है जिम्मेदारी : जोधपुर कमिश्नरेट में नोडल अधिकारियों का टीम प्रभारी एडीसीपी (मुख्यालय) चेनसिंह महेचा को बनाया गया है। वहीं टीम में एसीपी (यातायात) रविंद्र बोथरा, पुलिस निरीक्षक (पुलिस लाइन) जयकिशन सोनी, पुलिस निरीक्षक (विशेष शाखा, पश्चिम) कैलाशदान, पुलिस निरीक्षक (पुलिस नियंक्षण कक्ष) सुनील चारण व उप निरीक्षक कैलाश चंद्र को शामिल किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn